**รายงานการประชุมสภา อบต.ปันแต**

**สมัยสามัญ สมัยที่ 2 ประจำปี พ.ศ. 2563 (ครั้งที่ 1)**

**วันที่ 18 มิถุนายน 2563**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 12345678910111213141516171819202122232425123 | **ผู้มาประชุม**นายสนิท เรืองเพชรนายถาวร ยอดกลิ่นนายโกวิท สงชูนายเยื้อง หนูคงนายโสภณ อภัยรัตน์นายสุทัศน์ หนูจีนเส้งนางสาวจริยา แก้วนพรัตน์นายสมบัติ ขำนุ้ยนายสมพล ทองโอนนายพฤติพงค์ เส้งเอียดนายวิรัตน์ พงศาปานนายอรัญ ชูปานนายคล่อง ทองเย็นนายเฉลิม นาคเกลี้ยงนายคำนึง ขุนณรงค์นายธนโชติ ฤทธิรงค์นายเจษฎา บัวทองนายอติชาติ อภัยรัตน์นางสุพาณี เกื้อชูนางสุภาวดี คงไข่ศรีนางขวัญเรือน แก่นทองนายจำรัส สังข์หนูนายมานิตย์ อ่อนทองนายณรงค์ สงวนทองนายสมปอง หลักไชย **ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายภิญโญ หนูมาก | ประธานสภา ฯรองประธานสภาฯส.อบต. ม.1ส.อบต. ม.1ส.อบต. ม.2ส.อบต. ม.3ส.อบต. ม.3ส.อบต. ม4ส.อบต. ม.4ส.อบต. ม.5ส.อบต. ม.6ส.อบต. ม.6ส.อบต. ม.7ส.อบต. ม.7ส.อบต. ม.8ส.อบต. ม.8ส.อบต. ม.9ส.อบต. ม.9ส.อบต. ม.10ส.อบต. ม.10ส.อบต. ม.11ส.อบต. ม.12ส.อบต. ม.12ส.อบต. ม.13ส.อบต. ม.13 เลขานุการสภาฯ นายก อบต.ปันแต เลขานุการนายก ฯ | สนิท เรืองเพชรถาวร ยอดกลิ่น  - เยื้อง หนูคงโสภณ อภัยรัตน์สุทัศน์ หนีจีนเส้งจริยา แก้วนพรัตน์สมบัติ ขำนุ้ยสมพล ทองโอน -วิรัตน์ พงศาปาน อรัญ ชูปานคล่อง ทองเย็นเฉลิม นาคเกลี้ยงคำนึง ขุนณรงค์ธนโชติ ฤทธิรงค์เจษฎา บัวทอง -สุพาณี เกื้อชูขวัญเรือน แก่นทองจำรัส สังข์หนูมานิตย์ อ่อนทองณรงค์ สงวนทอง -เอกชัย รักปานสาโรจน์ บุญเรืองขาวภิญโญ หนูมาก | **ขอลาการประชุม****ขอลาการประชุม****ขอลาการประชุม****ขอลาการประชุม****ขอลาการประชุม** |

-2-

**เริ่มประชุมเวลา 14.15 น.**

 - สมาชิกฯ ครบองค์ประชุม รองประธานสภาองค์การบริหารส่วนตำบลปันแต (นายถาวร ยอดกลิ่น) ขึ้นทำหน้าที่เป็นประธานในที่ประชุม

 - ประธาน ฯ (นายถาวร ยอดกลิ่น) กล่าวเปิดสมัยการประชุมสภาฯ สมัยสามัญ สมัยที่ 2 ประจำปี พ.ศ. 2563 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

**ประธานฯ** - ท่านสมาชิกฯ และผู้เข้าร่วมประชุมสภาฯ ที่เคารพทุกท่านครับ

**(นายถาวร ยอดกลิ่น)** กระผมนายถาวร ยอดกลิ่น รองประธานสภาองค์การบริหารส่วนตำบล

 ปันแต ได้รับมอบหมายจากท่านประธานสภาฯ นายสนิท เรืองเพชร ให้มา

ทำหน้าที่เป็นประธานในที่ประชุมในวันนี้

 - ผมมีเรื่องจะแจ้งต่อที่ประชุมเพื่อทราบเรื่องหนึ่ง คือ เจ้าหน้าที่ขององค์การ

บริหารส่วนตำบลที่รับผิดชอบในการจัดทำเอกสารประกอบการประชุมในครั้งนี้ ได้เพิ่มเติมเอกสารประกอบการ

ประชุมอีกจำนวน 2 แผ่น แผ่นแรกเป็นใบแทรกแก้ไขแผนพัฒนาท้องถิ่น(พ.ศ. 2561 – 2565) เพิ่มเติม ครั้งที่ 3 โดยในใบแทรกดังกล่าวนี้ ได้มีการขอแก้ไขเปลี่ยนแปลงชื่อโครงการในร่างแผน จำนวน 2 โครงการ และมีการเพิ่มเติมโครงการลงในร่างแผนฯ จำนวน 2 โครงการด้วย รายละเอียดดังนี้ครับ

 - แก้ไขชื่อโครงการจำนวน 2 โครงการ ประกอบด้วย

 (1) เอกสารร่างแผน ฯ หน้าที่ 2 โครงการที่ 2 เดิมชื่อโครงการก่อสร้างถนน คสล.

สายสุนทรา – บ้านโพธิ์ หมู่ที่ 9 ขอแก้ไขใหม่เป็น โครงการก่อสร้างถนน คสล. สายทางเบี่ยงสุนทรา – บ้านโพธิ์ หมู่ที่ 9

 (2) เอกสารร่างแผนฯ หน้าที่ 2 โครงการที่ 3 เดิมชื่อโครงการก่อสร้างถนน คสล. สายทางเข้าเวฬุวัน หมู่ที่ 12 ขอแก้ไขใหม่เป็น โครงการก่อสร้างถนน คสล. สายทางเข้าวัดเวฬุวัน หมู่ที่ 12

 - มีขอเพิ่มเติมโครงการลงในร่างแผนฯ จำนวน 2 โครงการ ดังนี้ครับ

 (1) โครงการบุกเบิกถนนจากต้นไม้ใหญ่ ตำบลปันแต (ต้นอีทอย) – ถนนสายใสอิน หมู่ที่ 4 ขนาดกว้าง 4 เมตร ยาว 1,500 เมตร

 (2) โครงการปรับปรุง/ซ่อมแซมถนนจากต้นไม้ใหญ่ ตำบลปันแต (ต้นอีทอย) – ถนนสายใสอิน หมู่ที่ 4 ขนาดกว้าง 4 เมตร ยาว 1,500 เมตร

**ประธานฯ** - สำหรับเอกสารที่เพิ่มเติมใหม่แผนที่ 2 เป็นบัญชีโครงการพัฒนาท้องถิ่น

**(นายถาวร ยอดกลิ่น)** ซึ่งเจ้าหน้าที่ผู้จัดทำหลงลืม ไม่ได้ถ่ายสำเนาส่งให้ท่านสมาชิกฯ จำนวน 1 แผ่น

 ท่านสมาชิกฯ ทุกท่านคงได้รับแล้วนะครับ

 ฯลฯ

**ระเบียบวาระที่ 2** **รับรองรายงานการประชุม (การประชุมสมัยสามัญ สมัยที่ 1 ประจำปี**

**พ.ศ. 2563)**

**ประธาน ฯ** - ในระเบียบวาระนี้ ท่านสมาชิกฯ จะได้พิจารณาเพื่อให้การรับรองรายงานการ**(นายถาวร ยอดกลิ่น)** ประชุมสภาฯ สมัยการประชุมที่ผ่านมา คือรายงานการประชุมสภาองค์การบริหาร

 ส่วนตำบลปันแต สมัยสามัญ สมัยที่ 1 ประจำปี พ.ศ. 2563 ที่เจ้าหน้าที่ฝ่ายเลขานุการสภาฯ ได้จัดทำเสร็จเรียบร้อยแล้ว โดยคณะกรรมการตรวจรายงานการประชุมประจำสภาฯ ซึ่งมีนายณรงค์ สงวนทอง เป็นประธานคณะกรรมการฯ ได้นัดกรรมการฯ ร่วมประชุมเพื่อตรวจทบทวนการบันทึกรายงานการประชุมดังกล่าวแล้ว เมื่อวันที่ 1 มีนาคม 2563

-3-

 - ในโอกาสนี้ ขอเรียนเชิญคุณณรงค์ สงวนทอง ประธานคณะกรรมการตรวจรายงานการประชุมประจำสภาองค์การบริหารส่วนตำบลปันแต ได้รายงานผลการตรวจรายงานการประชุมฉบับดังกล่าวต่อที่ประชุมได้รับทราบและพิจารณาต่อไป ขอเรียนเชิญครับ

**ประธานกรรมการตรวจรายงานการประชุมฯ** - เรียนท่านประธานฯ และท่านสมาชิกฯ ที่เคารพครับ กระผมนายณรงค์

**(นายณรงค์ สงวนทอง)** สงวนทอง สมาชิกฯ หมู่ที่ 13 ในฐานะประธานคณะกรรมการตรวจรายงาน

 การประชุมประจำสภาฯ ได้นัดหมายกรรมการตรวจรายงานการประชุมประจำสภาฯ ทำหน้าที่ประชุมตรวจสอบสาระสำคัญของการบันทึกรายงานการประชุมสภาฯ สมัยสามัญ สมัยที่ 1 ประจำปี พ.ศ. 2563 ซึ่งมีการประชุมเพียงครั้งเดียว คือเมื่อวันที่ 18 กุมภาพันธ์ 2563

 - คณะกรรมการฯ ได้ประชุมตรวจสอบบันทึกรายงานการประชุม ฯ เมื่อวันที่ 1 มีนาคม 2563 ณ ห้องประชุมสภาองค์การบริหารส่วนตำบลปันแต เริ่มตั้งแต่เวลา 13.40 น. ใช้เวลารวมประมาณ 1 ชั่วโมง ผลสรุปก็คือว่า คณะกรรมการฯ ทั้ง 3 คน เห็นพ้องด้วยกับสาระสำคัญๆ ที่เลขานุการสภาฯ บันทึกไว้ โดยไม่มีการแก้ไขหรือเพิ่มเติมข้อความใดๆ ในเอกสารรายงานการประชุมฯ

 - แต่ท่านสมาชิกฯ ครับ ในการประชุมสภาฯ แต่ละครั้งนั้น กรรมการตรวจรายงานการประชุมประจำสภาฯ เองก็คงไม่สามารถจดจำได้ทั้งหมดว่าท่านสมาชิกฯ หรือท่านผู้เข้าร่วมประชุมสภาฯได้อภิปราย หรือพูดคุยเรื่องใดๆ ที่เป็นสาระสำคัญที่อาจขาดตกบกพร่องบ้าง ดังนั้นหากท่านใดเห็นว่าจะต้องมีการแก้ไขหรือเพิ่มเติมข้อความใดบ้างก็ขอให้เสนอต่อที่ประชุมนะครับ

ฯลฯ

ประธานฯ - ท่านสมาชิกฯ หรือท่านที่เกี่ยวข้องท่านใด มีอะไรจะขอแก้ไขหรือเปลี่ยนแปลง

(นายถาวร ยอดกลิ่น) เพิ่มเติมในรายงานการประชุมบ้างไหมครับ

 - เมื่อไม่มีการขอเพิ่มเติมหรือแก้ไข ผมจะขอมติจากที่ประชุมนะครับ

 ฯลฯ

**มติที่ประชุม** - รับรองด้วยคะแนนเสียงเอกฉันท์

**ระเบียบวาระที่ 3** กระทู้ถาม

 - ไม่มี

**ระเบียบวาระที่ 4** เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

 - ไม่มี

**ระเบียบวาระที่ 5** เรื่องที่เสนอใหม่

 5.1 ร่างแผนพัฒนาท้องถิ่น (พ.ศ.2561 – 2565) เพิ่มเติม ครั้งที่ 3

ประธานฯ - เรื่องเสนอใหม่เพื่อให้สมาชิกฯ พิจารณาลงมติในระเบียบวาระนี้มีอยู่ 1 เรื่อง

(นายถาวร ยอดกลิ่น) ครับ คือ ขอให้สมาชิกสภาองค์การบริหารส่วนตำบลปันแตได้พิจารณาว่าจะเห็น ชอบหรือไม่กับญัตติที่ท่านนายกฯ เสนอต่อที่ประชุมสภาองค์การบริหารส่วนตำบลในวันนี้ ญัตติดังกล่าวคือ ญัตติขอความเห็นชอบร่างแผนพัฒนาท้องถิ่น (พ.ศ. 2561- 2565) เพิ่มเติม ครั้งที่ 3

 - ขอเรียนเชิญท่านนายกฯ นำเสนอญัตติครับ

-4-

**นายกฯ** - กราบเรียนท่านประธานฯ และท่านสมาชิกฯ ที่เคารพทุกท่านครับ กระผม

**(นายสาโรจน์ บุญเรืองขาว)** นายสาโรจน์ บุญเรืองขาว นายกองค์การบริหารส่วนตำบลปันแต ขอเสนอญัตติ ขอความเห็นชอบปรับปรุงแผนพัฒนาท้องถิ่น (พ.ศ. 2561 – 2565) รายละเอียดต่างๆ ของแต่ละโครงการหรือกิจกรรม ปรากฏตามเอกสารร่างแผน ฯ ซึ่งส่งให้ท่านสมาชิกฯ ไปพร้อมกับหนังสือนัดประชุมแล้ว พร้อมทั้งเอกสารส่วนหนึ่งซึ่งตกหล่นไม่ได้ส่งไปพร้อมหนังสือนัดประชุม ซึ่งเจ้าหน้าที่ได้ส่งให้ท่านสมาชิกฯ แล้วก่อนการประชุมนะครับ

 - ท่านประธาน ฯ และท่านสมาชิกฯ ครับ ด้วยองค์การบริหารส่วนตำบลปันแต ได้ดำเนินการจัดทำร่างแผนพัฒนาท้องถิ่น (พ.ศ. 2561 – 2565) เพิ่มเติมเป็นครั้งที่ 3 โดยอาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงปัจจุบัน (ฉบับที่ 3) พ.ศ. 2561 ข้อ 22/2 กำหนดให้ในกรณีการแก้ไขเปลี่ยนแปลงหรือเพิ่มเติมแผนพัฒนาท้องถิ่นเกี่ยวกับโครงการตามพระราชดำริงานพระราชพิธี รัฐพิธี นโยบายรัฐบาล และนโยบายของกระทรวงมหาดไทยให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบลพ.ศ. 2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบ การเพิ่มเติมหรือเปลี่ยนแปลงแผนพัฒนาท้องถิ่นดังกล่าว

 - ท่านประธาน ฯ ครับ เนื่องจากกรมส่งเสริมการปกครองท้องถิ่นแจ้งว่า สำนักงานสภาพัฒนาการเศรษฐกิจและสังคมแห่งชาติ (ส.ศ.ช.) ในฐานะฝ่ายเลขานุการของคณะกรรมการกลั่นกรองการใช้จ่ายเงินกู้ตามพระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดต่อเชื้อไวรัสโคโรนา 2019 พ.ศ. 2563 ภายใต้กรอบนโยบายการฟื้นฟูเศรษฐกิจและสังคมของประเทศ (แผนงาน/โครงการ กลุ่มที่ 3 : 400,000 ล้านบาท) เพื่อให้หน่วยงานของรัฐสามารถจัดทำและเสนอโครงการให้เป็นไปตามวัตถุประสงค์ของกฎหมาย ตามหนังสือสั่งการของกรมส่งเสริมการปกครองท้องถิ่น ด่วนที่สุด ที่ มท 0810.6/ว 1544 ลงวันที่ 27 พฤษภาคม 2563 เรื่องแนวทางการเสนอโครงการขององค์กรปกครองส่วนท้องถิ่นที่มีความประสงค์ขอรับการสนับสนุนงบประมาณดำเนินการจัดทำรายละเอียดแบบเสนอโครงการพร้อมเอกสารประกอบ โดยโครงการที่ขอรับการสนับสนุนงบประมาณดังกล่าว ต้องมีบรรจุอยู่ในแผนพัฒนาท้องถิ่น หากไม่มีให้จัดทำแผนพัฒนาท้องถิ่นเพิ่มเติม และเพื่อให้สอดคล้องกับสถานการณ์และปัญหาปัจจุบันตามภารกิจและอำนาจหน้าที่ จึงมีความจำเป็นต้องเพิ่มเติมโครงการลงในแผนพัฒนาท้องถิ่น ฉบับที่ใช้อยู่ในปัจจุบัน

**นายกฯ** - ดังนั้นเพื่อให้การปฏิบัติงานถูกต้องตามระเบียบ ฯ และหนังสือสั่งการดังกล่าว

**(นายสาโรจน์ บุญเรืองขาว)** นายกองค์การบริหารส่วนตำบลปันแต จึงขอเสนอร่างแผนพัฒนาท้องถิ่น

 (พ.ศ. 2561 – 2565) เพิ่มเติม ครั้งที่ 3 เพื่อสภาองค์การบริหารส่วนตำบลพิจารณาให้ความเห็นชอบและประกาศใช้ต่อไป

 - ท่านประธาน ฯ และท่านสมาชิกฯ ที่เคารพ ครับ โครงการต่างๆ ที่เสนอขอเพิ่มเติมเพื่อบรรจุลงในแผนพัฒนาท้องถิ่น (พ.ศ. 2561 – 2565) เป็นโครงการภายใต้ยุทธศาสตร์หลักขององค์การบริหารส่วนตำบลปันแต 2 ยุทธศาสตร์ คือ ยุทธศาสตร์การพัฒนาโครงสร้างพื้นฐานและระบบโลจิสติกส์ กับยุทธศาสตร์การพัฒนาศักยภาพทุนมนุษย์ จำนวนโครงการ รวม 20 โครงการ โดยในปีงบประมาณ พ.ศ. 2563 ได้เสนอขอรับการสนับสนุนงบประมาณตามกรอบนโยบายดังกล่าวจำนวน 8 โครงการ งบประมาณ ประมาณ 22 ล้านบาท สำหรับปีงบประมาณ พ.ศ. 2564 และ 2565 ก็ได้เสนอขอรับการสนับสนุนงบประมาณต่อเนื่องไปด้วยแล้ว ตามรายละเอียดที่ส่งให้ท่านพิจารณา นะครับ

 ฯลฯ

-5-

**นายก ฯ** - อย่างไรก็ตาม ถ้าหากโครงการต่างๆ ที่บรรจุไว้ในแผนเพิ่มเติมฉบับดังกล่าวนี้ **(นายสาโรจน์ บุญเรืองขาว)** ไม่ได้รับการสนับสนุนตามที่เสนอไป โครงการต่างๆ เหล่านี้ ก็สามารถนำมา

 ดำเนินการได้โดยงบประมาณภายใต้กรอบนโยบายอื่นๆของรัฐบาล หน่วยราชการอื่น รวมทั้งงบประมาณขององค์การบริหารส่วนตำบลปันแตเอง

 ฯลฯ

**ประธาน** ฯ - เรื่องการขอความเห็นชอบร่างแผนพัฒนาท้องถิ่น ที่ขอเพิ่มเติมโครงการตามที่

**(นายถาวร ยอดกลิ่น)** นายกฯ เสนอต่อสภาฯ มีสมาชิกฯ ท่านใดประสงค์จะให้ความเห็นเพิ่มเติม

หรือมีข้อสงสัยหรือข้อแนะนำประการใดบ้างครับ

- ไม่มีนะครับ ท่านนายก ฯ มีอะไรจะชี้แจงเพิ่มอีกไหมครับ ก็ไม่มีเช่นกันนะครับ

- ผมขอปิดการอภิปรายนะครับ ขอมติจากที่ประชุมครับ

 ฯลฯ

**มติที่ประชุม** **- เห็นชอบด้วยคะแนนเสียงเอกฉันท์**

**ระเบียบวาระที่ 6** - **เรื่องอื่นๆ**

**ประธานฯ** - ในระเบียบวาระอื่นๆ นี้ผมอนุญาตให้ท่านผู้อภิปรายใช้ภาษาท้องถิ่นได้นะครับ

**(นายถาวร ยอดกลิ่น)** - ท่านนายกฯ ท่านสมาชิก ฯ ท่านใดมีเรื่องจะพูดคุยก็ขอเรียนเชิญนะครับ

**สมาชิกฯ** - เรียนท่านประธานฯ ผ่านไปยังท่านนายกฯ นะครับ กระผมนายณรงค์ สงวนทอง

**(นายณรงค์ สงวนทอง)** สมาชิกฯ หมู่ที่ 13 ในฐานะผู้แทนของหมู่บ้าน ขอขอบคุณท่านนายกฯ เป็นอย่างมากที่ได้ประสานขอรับงบประมาณมาดำเนินการปรับปรุงท่อส่ง

น้ำประปาหมู่บ้าน ของบ้านเขากลาง หมู่ที่ 13 ซึ่งมีปัญหาเรื้อรังมานาน ขณะนี้ผู้รับจ้างกำลังดำเนินการอยู่นะครับ

 - ผมมีความเป็นห่วงอยู่ประการหนึ่งครับ คือที่ผมเห็นอยู่ในตอนนี้ มีชาวบ้านเจ้าของที่ดินที่อยู่ในบริเวณโครงการหลายๆ รายมากที่จะขอติดตั้งข้อต่อแยกจากสายเมนหลักเพื่อจะใช้น้ำในอนาคตโดยที่ปัจจุบันที่ดินนั้นยังไม่มีการใช้ประโยชน์เพื่อการอยู่อาศัย ผมเป็นห่วงว่าเมื่อมีการก่อสร้างแล้วเสร็จ แล้วเจ้าของที่ดินเหล่านี้ติดตั้งมาตรน้ำโดยไม่มีที่พักอาศัยแต่นำน้ำไปใช้ประโยชน์ทางการเกษตร เช่นใช้รดน้ำพืชผักต่างๆ ในปริมาณมากๆ จะทำให้ผู้ใช้น้ำสำหรับครัวเรือนที่พักอาศัยมีน้ำใช้ไม่เพียงพอ จะเป็นปัญหาตามมาอีกนะครับ ฯ

**นายก ฯ** - เรียนท่านประธานฯ และเพื่อนสมาชิกฯ โดยเฉพาะท่านสมาชิกฯ จากหมู่ที่ 13

**(นายสาโรจน์ บุญเรืองขาว)** ซึ่งได้ให้ข้อมูลและข้อเสนอแนะเกี่ยวกับการบริหารการใช้น้ำประปาหมู่บ้าน หมู่ที่

 13 บ้านเขากลาง เมื่อสักครู่นะครับ สำหรับโครงการปรับปรุงระบบท่อส่งน้ำประปาบ้านเขากลาง ซึ่งได้รับการจัดสรรเงินอุดหนุนเฉพาะกิจจากส่วนกลางมาดำเนินการอยู่ในขณะนี้ ใช้งบประมาณเกือบสามล้านบาท โดยดำเนินการปรับปรุงเปลี่ยนแปลงท่อส่งน้ำประปา จากเดิมเป็นท่อ พี วี ซี เปลี่ยนเป็นท่อ พี อี ซึ่งจะทำให้มีประสิทธิภาพและมีความคงทนกว่าเดิม ซึ่งในความเป็นห่วงของท่านสมาชิกฯ หมู่ที่ 13 ก็คือจากกรณีที่เจ้าของที่ดินหลายๆ ราย ได้ขอให้ติดตั้งข้อต่อเชื่อมการใช้น้ำเพื่อจะขอใช้น้ำในโอกาสข้างหน้า โดยที่ปัจจุบันยังไม่มีบ้าน หรือที่พักอาศัยอยู่ในพื้นที่ซึ่งท่านสมาชิกฯ เป็นห่วงว่าจะมีการใช้น้ำ ผิดวัตถุประสงค์และเป็นปัญหาเรื่องของความไม่เพียงพอในการใช้น้ำสำหรับครัวเรือนในอนาคตนั้น

 - ผมขอเรียนว่า กรณีดังกล่าวนี้เราสามารถป้องกันปัญหาในเบื้องต้นได้โดยถ้าหากมีการขออนุญาตใช้น้ำประปา ผมจะกำชับเจ้าหน้าที่ให้ตรวจสอบว่าเป็นไปตามวัตถุประสงค์หรือไม่ หากจะนำน้ำประปาไปใช้ผิดวัตถุประสงค์หลัก คือการใช้สำหรับครัวเรือนที่พักอาศัยแล้ว จะให้ระงับการพิจารณาไว้ก่อน เนื่องจากหอถังประปามีความจุเพียง 20 ลบ.ม. หากใช้มากไปจะเป็นปัญหาได้ตามที่ท่านสมาชิกฯ ให้ความเห็นไว้

ฯลฯ

-6-

**สมาชิกฯ** - กราบเรียนท่านประธานที่เคารพ ท่านสมาชิกฯ ที่เคารพครับ กระผม

**(นายเจษฎา บัวทอง)** นายเจษฎา บัวทอง สมาชิกฯ หมู่ที่ 9 ขออนุญาตท่านประธานฯ ขอใช้

 ภาษาท้องถิ่นในระเบียบวาระนี้นะครับ คือขอทบทวนไปยังสมัยประชุมสภาฯ สมัยก่อน เมื่อวันที่ 18 กุมภาพันธ์ 2563 ในระเบียบวาระที่ 6 เรื่องอื่นๆ กระผมได้เสนอแนะในที่ประชุม โดยขอให้ท่านนายกฯ และฝ่ายบริหารได้พิจารณาเพื่อปรับปรุง – ซ่อมแซม ถนนซอยนางสุนทรา หมู่ที่ 9 ซึ่งมีสภาพไม่เอื้ออำนวยต่อการใช้เส้นทาง โดยขอให้ดำเนินการตามที่เห็นสมควรโดยอาจใช้หินหรือดินเป็นวัสดุปรับปรุง – ซ่อมแซมให้สามารถใช้ถนนได้สะดวกนั้น ขอให้พิจารณาให้ต่อไปด้วยนะครับ ฯ

 - ในฐานะเป็นสมาชิกฯ ที่ต้องดูแลทั่วทั้งพื้นที่ กระผมขอฝากให้ท่านนายกฯ และฝ่ายบริหารได้ช่วยพิจารณาดำเนินการสำหรับถนนอีกสายหนึ่งนะครับ คือถนนสายหนองเจ็ดหาบครับ ตลอดระยะทางของถนนสายหนองเจ็ดหาบ ปัจจุบันสภาพเป็นหลุมเป็นบ่อเยอะมาก ผมใช้เส้นทางนี้อยู่เป็นประจำ มีผู้ใช้ถนนสายนี้มากพอสมควร น่าจะมากกว่าถนนสายโคกประดู่ของหมู่ที่ 10 ซึ่งสภาฯ ได้อนุมัติงบประมาณไปดำเนินการในช่วงที่ผ่านมา

 ฯลฯ

**ประธานฯ** - ครับท่านสมาชิกฯ ได้สอบถามและให้ความเห็นไว้เมื่อสักครู่นี้ ไม่ทราบ

**(นายถาวร ยอดกลิ่น)** ว่าท่านนายกฯ จะชี้แจงต่อไหมครับ เชิญท่านนายกฯ ครับ

**นายก ฯ**  - เรียนท่านประธานฯ และท่านสมาชิกฯ ครับ กระผมรับทราบและกำลัง

**(นายสาโรจน์ บุญเรืองขาว)** พิจารณาดำเนินการอยู่อย่างต่อเนื่องสำหรับการปรับปรุงหรือซ่อมแซม ถนนสายต่างๆ อย่างเช่นถนนสายหนองเจ็ดหาบ นอกจากมีสภาพเป็น หลุมเป็นบ่อแล้วยังมีท่อระบายน้ำในหลายจุดของถนนสายนี้ที่จะต้องแก้ไขปรับปรุง โดยในขณะนี้ผมได้สั่งการให้ทางกองช่างสำรวจและสั่งซื้อท่อระบายน้ำชนิดความยาว 3 เมตร คือท่อแต่ละท่อนมีความยาว 3 เมตร มาเปลี่ยนจากเดิมที่ใช้ท่อความยาวปกติทั่วๆ ไป ซึ่งจะแก้ปัญหาการทรุดตัวของทางระบายน้ำได้ดีมากยิ่งขึ้น

ฯลฯ

**สมาชิกฯ** - เรียนท่านประธานฯ ที่เคารพครับ ก่อนอื่นต้องขออภัยสำหรับการ **(นายสนิท เรืองเพชร)** แต่งกายที่ไม่เป็นตามปกติแตกต่างจากท่านสมาชิกฯ ท่านอื่นๆ เนื่องจาก

มีความจำเป็นบางประการครับ กระผมนายสนิท เรืองเพชร ประธานสภา อบต.ปันแต ในฐานะสมาชิกสภาฯ เขตหมู่ที่ 2 สำหรับการทำหน้าที่เป็นประธานในที่ประชุมสภาฯ ครั้งนี้ผมได้มอบหมายให้ท่านรองประธานสภาฯ คือคุณถาวร ยอดกลิ่น ทำหน้าที่เป็นประธานในที่ประชุมแทนกระผมนะครับ

- ท่านสมาชิกฯ ครับ ในระเบียบวาระที่ผ่านมาท่านนายกฯ เสนอญัตติขอปรับปรุงแผนพัฒนาท้องถิ่นเพิ่มเติมซึ่งที่ประชุมสภาฯ ของเราได้ลงมติให้ความเห็นชอบไปแล้ว ในการประชุมสภาฯสมัยต่อไป สมัยสามัญ สมัยที่ 3 ประจำปี พ.ศ. 2563 ในช่วงเดือนสิงหาคม สภาฯ ก็จะได้ประชุมเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2564 โดยส่วนตัวผมคิดว่าประมาณรายรับ – ประมาณการรายจ่ายของปีต่อไปก็คงไม่แตกต่างไปจากปีงบประมาณนี้มากนัก ซึ่งคาดว่าในช่วงเดือนกรกฎาคม ทางเจ้าหน้าที่งบประมาณ ผู้บริหารฯ และผู้เกี่ยวข้อง คงจะเริ่มปรึกษาหารือในการร่างงบประมาณรายจ่ายเพื่อที่จะได้นำเสนอให้สภาฯ พิจารณาต่อไปในช่วงเดือนสิงหาคม ดังนั้น เพื่อให้การจัดทำร่างข้อบัญญัติงบประมาณรายจ่ายเป็นไปด้วยดี ด้วยความรอบคอบเรียบร้อย สนองความต้องการและแก้ปัญหาต่างๆ ของพี่น้องประชาขนในพื้นที่ได้ตามศักยภาพ

-7-

และฐานะทางการเงินของ อบต.ของเรา ซึ่งจะเห็นว่างบประมาณของ อบต.ปันแต เราก็ไม่ต่างกับงบประมาณของท้องถิ่นอื่นๆ มากนัก ผมคิดว่างบลงทุนโดยเฉพาะด้านโครงสร้างพื้นฐานคงจะใช้ได้ในจำนวนที่ไม่แตกต่างกับปีงบประมาณนี้ จึงอยากนำเสนอท่านสมาชิกฯ ทุกท่านว่าในห้วงระยะเวลาที่กำลังดำเนินการจัดทำร่างงบประมาณคือ ประมาณเดือนกรกฎาคม ขอให้ท่านสมาชิกฯ ได้พยายามประสาน ปรึกษาหารือ หรือให้ข้อมูลเกี่ยวกบความต้องการและปัญหาต่างๆ ของประชาชนในพื้นที่ให้คณะผู้บริหารหรือผู้ที่เกี่ยวข้องได้รับทราบ และร่วมกันวิเคราะห์ กลั่นกรอง ก่อนในเบื้องต้น เพื่อให้การบริหารงบประมาณเป็นไปด้วยความราบรื่น เป็นประโยชน์สูงสุดต่อประชาชนทั่วทั้งพื้นที่ ท่านสมาชิกฯ ช่วยดูความสำคัญ ความจำเป็นให้ครอบคลุมพื้นที่ทั้งตำบลไม่เฉพาะแต่หมู่บ้านหนึ่งหมู่บ้านใด นะครับฯ

- สำหรับสถานการณ์การเลือกตั้งผู้บริหารและสมาชิกสภาท้องถิ่น ขณะนี้ท่านก็คงทราบกันบ้างแล้วว่าในปีนี้จะมีการจัดการเลือกตั้งระดับท้องถิ่น ไม่ประเภทใดก็ประเภทหนึ่งตามที่นายกรัฐมนตรีได้ให้สัมภาษณ์ไว้เมื่อเร็วๆ นี้

 ฯลฯ

**ประธาน ฯ** - ครับ เรื่องอื่นๆ มีเพิ่มเติมไหมครับ ไม่มีแล้วนะครับ

**(นายถาวร ยอดกลิ่น)** - ท่านสมาชิกฯ ครับ สมัยการประชุมสภาฯ สมัยสามัญ สมัยที่ 2

 ประจำปี พ.ศ. 2563 กำหนดไว้ตั้งแต่วันที่ 6 ถึงวันที่ 20 มิถุนายน

วันนี้วันที่ 18 มิถุนายน สภาฯ ได้ประชุมพิจารณาข้อราชการต่างๆ เสร็จสิ้นทุกระเบียบวาระแล้ว ผมในฐานะ ทำหน้าที่เป็นประธานในที่ประชุม เห็นสมควรปิดการประชุม และขอปิดสมัยการประชุมสามัญสมัยนี้ ณ บัดนี้ครับ

 **ปิดประชุมเวลา 15.40 น.**

 (ลงชื่อ)..........................................บันทึกการประชุม

 (นายเอกชัย รักปาน)

 เลขานุการสภา อบต.ปันแต